Եթե պայմանական վաղաժամկետ ազատման դրույթը կիրառվում է Հայկ Կյուրեղյանի կամ Գեւորգ Սաֆարյանի նկատմամբ, եւ դա շատ լավ է, ապա այդ դրույթը պետք է կիրառվի նաեւ մյուս բոլորի, այդ թվում՝ ցմահ դատապարտյալների նկատմամբ, ովքեր տասնամյակներ շարունակ պայքարում են ազատ արձակվելու համար եւ մերժվում են։ Եթե անհայտ մի երիտասարդի նշանակում են ՀՀ վարչապետի օգնական, ապա մյուս բոլոր երիտասարդներն էլ պետք է իրավունք ունենան մրցել նրանց հետ՝ մրցութային կամ այլ կարգով առաջ գնալ, պաշտոնի առաջխաղացում գրանցել, փոխնախարար ու խորհրդական նշանակվել, կարիերա անել։